Il-gazzetta The Times illum ikkonfermat l-aħbar li dehret ilbieraħ f'dan il- dwar it-tkeċċija ta' numru kbir ta' ħaddiema b'konsegwenza diretta tad-deċiżjoni tal-Air Malta li tnaqqas drastikament is-servizz tal-ikel li jkun inkluż fil-prezz tat-titjiriet tagħha. Fir-rapport ta' The Times kelliem għall-kumpanija kuntrattata mill-Air Malta, Sky Gourmet Ltd, ikkonferma li f'dawn il-ġranet ta' festi l-kumpanija tat is-sensja lil 45 ħaddiem. Ikolli ninnota li din l-aħbar ma ssemmietx fil-bulettin tal-aħbarijiet ta' TVM, li minflok ta importanza lill-kwistjoni li qamet dwar dawn l-'ikliet' mal-Union tal-Cabin Crew. Ma qrajna xejn dwar dawn il-ħaddiema lanqas fuq il-gazzetta jew fuq il-website tal-General Workers' Union. Jewilla dawn il-ħaddiema għandhom xi ħaġa inqas minn ħaddiema oħrajn? Dawn ħaddiema tat-tieni jew tat-tielet klassi? Għal dawn il-ħaddiema m'hawn ħadd li lest jitkellem u joħroġ għonqu? Għal darb'oħra ntenni s-solidarjetà tiegħi lil dawn il-ħaddiema u lill-familji tagħhom. Kull min minn dawn il-ħaddiema jixtieq jagħmel kuntatt miegħi, jista' jibgħatli email bid-dettalji tiegħu/tagħha fuq
Ikkonfermata t-tkeċċija ta' 45 ħaddiem